[{"text_idx": "#000004", "text": "Mae Cyngor Abertawe wedi cwblhau gwaith adnewyddu gwerth \u00a3750,000 i lifddorau mewnol y marina i ddarparu offer pwysig a fydd yn para 10-15 mlynedd arall."}, {"text_idx": "#000005", "text": "Mae\u2019r gwaith gwella hanfodol wedi atal perchnogion cychod rhag mynd i mewn ac allan o\u2019r marina dros y misoedd diwethaf wrth i\u2019r gwaith adnewyddu ar y llifddorau fynd rhagddo."}, {"text_idx": "#000006", "text": "Mae prif fynedfa\u2019r marina\u2019n cynnwys dwy set o lifddorau \u2013 y rhai mewnol a\u2019r rhai allanol. Gwnaed gwaith adnewyddu llawn ar y llifddorau allanol oddeutu 10 mlynedd yn o\u0302l. Ni wnaed unrhyw waith mawr ar y llifddorau mewnol dros y 40 mlynedd diwethaf ac roedd angen eu huwchraddio."}, {"text_idx": "#000007", "text": "Er mwyn cwblhau\u2019r gwaith, symudodd craeniau\u2019r llifddorau trwm a chawsant eu cludo i gyfleuster arbenigol lle cawsant eu hatgyweirio a\u2019u hail-baentio. Ailosodwyd y llifddorau a ail-baentiwyd yn ddiweddar."}, {"text_idx": "#000009", "text": "\u201cMae Marina Abertawe\u2019n rhan bwysig iawn o\u2019n dinas ac mae\u2019n hanfodol i Abertawe fel dinas y glannau."}, {"text_idx": "#000010", "text": "\u201cMae perchnogion cychod yn dod o bell i ddefnyddio\u2019n cyfleusterau arobryn felly mae\u2019n hanfodol ein bod yn sicrhau bod y marina a\u2019i holl elfennau gweithredol yn gweithio\u2019n gywir."}, {"text_idx": "#000012", "text": "Ynghyd ag adnewyddu\u2019r llifddorau, gwnaed gwaith cynnal a chadw hanfodol arall i lwybr poblogaidd i gerddwyr rhwng y marina ac SA1."}, {"text_idx": "#000013", "text": "Ym mis Chwefror, profodd y ddinas bw\u0302er Storm Eunice ac o ganlyniad difrodwyd Pont Trafalgar, a drechwyd gan y tonnau uchel. Achosodd dw\u0302r y mo\u0302r ddifrod i\u2019r offer rheoli trydanol a ddefnyddir i agor a chau rhan o\u2019r bont i alluogi cychod i hwylio heibio."}, {"text_idx": "#000014", "text": "Gwariwyd \u00a360,000 arall ar waith i atgyweirio\u2019r bont, gan gynnwys ailadeiladu\u2019r systemau trydanol fel y gall y bont agor a chau unwaith eto."}, {"text_idx": "#000015", "text": "\u201cMae Pont Trafalgar yn darparu llwybrau cerdded dros Afon Tawe a rhwng y marina ac SA1 i breswylwyr ac ymwelwyr. Mae wedi bod ar gau i\u2019r cyhoedd ers y storm ym mis Chwefror."}, {"text_idx": "#000016", "text": "\u201cMae\u2019r buddsoddiad ychwanegol hwn wedi\u2019n galluogi i ailagor y bont.\u201d"}, {"text_idx": "#000024", "text": "Mae grw\u0302p o gynhyrchwyr llaeth o Gymru, sy\u2019n paratoi\u2019r llwybr i greu Sefydliadau Cynhyrchwyr Llaeth (DPO\u2019s) yng Nghymru, yn gobeithio..."}]